
DR.30.11.2015  75  

 

Datuk Wee Jeck Seng [Tanjong Piai]:  Yang Berhormat Timbalan Menteri, Yang 
Berhormat Timbalan Menteri... 

Datuk Hajah Azizah binti Datuk Seri Panglima Mohd. Dun:  Yang ketiganya 
saya belum habis lagi ini.   

(iii) Operasi emas di mana JKM membuat pemeriksaan silang lagi 
cross check, dengan izin dengan semua balai polis di daerah-
daerah untuk mengenal pasti kes-kes penerima bantuan yang 
telah meninggal dunia dan dilaporkan di balai polis.  Sekiranya 
terdapat penerima bantuan yang didapati telah meninggal dunia 
maka berlakulah penamatan bantuan terhadap penerima 
bantuan tersebut; dan 

(iv) Kajian semula setahun sekali iaitu sekurang-kurangnya dalam 
tempoh tiga bulan sebelum tarikh tamat bantuan bagi setiap kes 
untuk memastikan bahawa penerima masih layak untuk 
disambung bantuan atau sebaliknya ditamatkan.  Sekiranya 
didapati berlakunya peningkatan pendapatan ataupun 
perubahan sosioekonomi keluarga dan menyebabkan mereka 
tidak lagi layak untuk dipertimbangkan bantuan. 

Datuk Wee Jeck Seng [Tanjong Piai]:  Terima kasih, Tuan Pengerusi.  Terima 
kasih, Yang Berhormat Timbalan Menteri.  Saya cuma hendak sampaikan satu maklumat 
bahawa beberapa bulan kebelakangan ini bantuan bagi terutamanya bantuan bagi 
golongan OKU lambat membuat bayaran sampai beberapa bulan tidak bayar.  Saya ingin 
tahu apakah sebenarnya yang terjadi kepada bantuan tersebut? 

Datuk Hajah Azizah binti Datuk Seri Panglima Mohd. Dun:  Tuan Pengerusi, 
sekiranya aduan seperti demikian boleh bawa kepada kita orang case by case supaya kita 
dapat menyiasat apa yang berlaku.  Sebenarnya kalau OKU tersebut memang masih layak 
untuk menerima bantuan maka tidak ada sebab bantuan tidak disampaikan.  Jadi Yang 
Berhormat tolong beritahu kita. 

Datuk Wee Jeck Seng [Tanjong Piai]:  Tuan Pengerusi, ini memang dia layak.  
Memang dia dalam proses pembayaran cuma lambat bayar tahun ini sudah beberapa bulan 
sudah.  Bukan seorang banyak kes berlaku. 

Datuk Hajah Azizah binti Datuk Seri Panglima Mohd. Dun:  Sekiranya terlambat 
bayaran nanti kita akan pastikan pembayaran yang tertunggak itu juga akan dibayar lah, 
Yang Berhormat.  But, kita akan siasat tolong beri kepada kita di mana tempatnya. 

Datuk Wee Jeck Seng [Tanjong Piai]:  Saya faham itu kawasan saya Tanjong 
Piai.  Maksud saya OKU itu dalam keadaan susah kalau sudah lambat bayar bukan sebab 
bayar cepat lambat tetapi mengikut jadual yang perlu dibayar. Mereka menghadapi 
masalah. 

Datuk Hajah Azizah binti Datuk Seri Panglima Mohd. Dun:  Saya amat 
bersetuju, Yang Berhormat.  Itu sebab saya kata minta bagikan kepada kita supaya kita 
dapat data ini dan kita siasat apa sebenarnya berlaku dan di mana masalahnya.  Apakah 
perancangan kerajaan kementerian melalui LPPKN dalam menangani isu kadar kesuburan, 
Yang Berhormat Rantau Panjang juga?   

Hasil kajian Fertility at the Crossroad: Children Now, Later or Never, dengan izin 
yang dijalankan oleh LPPKN pada tahun 2012 mendapati antara sokongan utama yang 
diperlukan oleh pasangan suami isteri ialah penjagaan anak di tempat kerja. Penyediaan 
bantuan sekolah, subsidi kos penjagaan anak.  Kerajaan juga telah melaksanakan pelbagai 
insentif antaranya subsidi yuran pengasuhan taska sebanyak RM250 seorang bagi ibu bapa 
berpendapatan isi rumah tidak melebihi RM900 sebulan. 

■1720 

Bagi penjawat awam, subsidi yuran pengusaha taska sebanyak RM180 seorang 
yang berpendapatan isi rumah tidak melebihi RM5,000 sebulan. Bagi sektor swasta, 
kerajaan telah memberi kemudahan pengecualian cukai sebanyak 10 peratus daripada kos 
pembinaan pusat jagaan anak-anak di tempat kerja untuk tempoh 10 tahun. Terkini, pada 
tahun 2015, pelepasan GST zero rated untuk susu bayi dan juga kanak-kanak berasaskan 
kacang soya dan susu organik juga telah diberikan pengecualian daripada GST.   



Datuk Wee Jeck Seng [Tanjong Piai]: Yang Berhormat Timbalan Menteri, Yang Berhormat Timbalan Menteri... Datuk Hajah Azizah binti Datuk Seri Panglima Mohd. Dun: Yang ketiganya saya belum habis lagi ini. (iii) Operasi emas di mana JKM membuat pemeriksaan silang lagi cross check, dengan izin dengan semua balai polis di daerah- daerah untuk mengenal pasti kes-kes penerima bantuan yang telah meninggal dunia dan dilaporkan di balai polis. Sekiranya terdapat penerima bantuan yang didapati telah meninggal dunia maka berlakulah penamatan bantuan terhadap penerima bantuan tersebut; dan. (iv) Kajian semula setahun sekali iaitu sekurang-kurangnya dalam tempoh tiga bulan sebelum tarikh tamat bantuan bagi setiap kes untuk memastikan bahawa penerima masih layak untuk disambung bantuan atau sebaliknya ditamatkan. Sekiranya didapati berlakunya peningkatan pendapatan ataupun perubahan sosioekonomi keluarga dan menyebabkan mereka tidak lagi layak untuk dipertimbangkan bantuan. Datuk Wee Jeck Seng [Tanjong Piai]: Terima kasih, Tuan Pengerusi. Terima kasih, Yang Berhormat Timbalan Menteri. Saya cuma hendak sampaikan satu maklumat bahawa beberapa bulan kebelakangan ini bantuan bagi terutamanya bantuan bagi golongan OKU lambat membuat bayaran sampai beberapa bulan tidak bayar. Saya ingin tahu apakah sebenarnya yang terjadi kepada bantuan tersebut?. Datuk Hajah Azizah binti Datuk Seri Panglima Mohd. Dun: Tuan Pengerusi, sekiranya aduan seperti demikian boleh bawa kepada kita orang case by case supaya kita dapat menyiasat apa yang berlaku. Sebenarnya kalau OKU tersebut memang masih layak untuk menerima bantuan maka tidak ada sebab bantuan tidak disampaikan. Jadi Yang Berhormat tolong beritahu kita. Datuk Wee Jeck Seng [Tanjong Piai]: Tuan Pengerusi, ini memang dia layak. Memang dia dalam proses pembayaran cuma lambat bayar tahun ini sudah beberapa bulan sudah. Bukan seorang banyak kes berlaku. Datuk Hajah Azizah binti Datuk Seri Panglima Mohd. Dun: Sekiranya terlambat bayaran nanti kita akan pastikan pembayaran yang tertunggak itu juga akan dibayar lah, Yang Berhormat. But, kita akan siasat tolong beri kepada kita di mana tempatnya. Datuk Wee Jeck Seng [Tanjong Piai]: Saya faham itu kawasan saya Tanjong Piai. Maksud saya OKU itu dalam keadaan susah kalau sudah lambat bayar bukan sebab bayar cepat lambat tetapi mengikut jadual yang perlu dibayar. Mereka menghadapi masalah. Datuk Hajah Azizah binti Datuk Seri Panglima Mohd. Dun: Saya amat bersetuju, Yang Berhormat. Itu sebab saya kata minta bagikan kepada kita supaya kita dapat data ini dan kita siasat apa sebenarnya berlaku dan di mana masalahnya. Apakah perancangan kerajaan kementerian melalui LPPKN dalam menangani isu kadar kesuburan, Yang Berhormat Rantau Panjang juga?. Hasil kajian Fertility at the Crossroad: Children Now, Later or Never, dengan izin yang dijalankan oleh LPPKN pada tahun 2012 mendapati antara sokongan utama yang diperlukan oleh pasangan suami isteri ialah penjagaan anak di tempat kerja. Penyediaan bantuan sekolah, subsidi kos penjagaan anak. Kerajaan juga telah melaksanakan pelbagai insentif antaranya subsidi yuran pengasuhan taska sebanyak RM250 seorang bagi ibu bapa berpendapatan isi rumah tidak melebihi RM900 sebulan. #1720. Bagi penjawat awam, subsidi yuran pengusaha taska sebanyak RM180 seorang yang berpendapatan isi rumah tidak melebihi RM5,000 sebulan. Bagi sektor swasta, kerajaan telah memberi kemudahan pengecualian cukai sebanyak 10 peratus daripada kos pembinaan pusat jagaan anak-anak di tempat kerja untuk tempoh 10 tahun. Terkini, pada tahun 2015, pelepasan GST zero rated untuk susu bayi dan juga kanak-kanak berasaskan kacang soya dan susu organik juga telah diberikan pengecualian daripada GST.